Levitikus Archives - Page 2 of 2 - Bybelskool vir Bereane
Levitikus 2 (21 Maart)
March 21, 2016 nati@stander.co.za
Die graanoffer is die tweede van die vyf offers. Dit is ook 'n offer wat met aroma gepaardgaan, en dus is dit ook 'n offer wat nie handel oor sonde nie.
Waar die brandoffer gaan oor 'n "lewe" wat geoffer word, handel die graanoffer oor die "vrug" wat deur lewe voortgebring word – die produkte wat jy met jou diens en handewerk voorberei het. Jy het die produk van jou handewerk voor God as offer geplaas, nie om Hom te paai of om sy guns te koop nie. Bloot net as danksegging.
Dit is interessant dat die Nuwe Testament hierdie taal behou. Paulus skryf byvoorbeeld: "Noudat ek van Epafroditos ontvang het wat julle gestuur het, het ek alles wat ek nodig het. Julle gawe is voor God 'n offer met lieflike geur, vir Hom aanneemlik en welgevallig." (Fil 4:18).
Duidelik is Paulus besig om oor die mense se dankoffer te praat in terme van 'n graanoffer.
Gebed: Kom ons maak seker dat wanneer ons gee dit nie uit 'n skuldgevoel is nie, maar uit dankbaarheid.